תהליך ההפריה החל, מתחילים את מסע ההריון.
בשבוע הריון 3 מתרחש תהליך ההפריה, שבמהלכו פוגש הזרע את הביצית והעובר נוצר. לאחר תהליך ההפריה נעה הביצית לכיוון הרחם במשך כ־7 עד 10 ימים ומתחלקת תוך כדי כך לתאים הנקראים תאי בלסטוציסט (blastocyst). תאי הבלסטוציסט נודדים אל הרחם ומהם מתחיל להתפתח העובר. העובר נצמד לרירית הרחם ומתחיל להתפתח בו בתהליך שנקרא "תהליך השרשה". כעת, באופן רשמי – את בהריון! מזל טוב!
הימנעי מצריכת סמים ואלכוהול בזמן הריון כדי להקטין את הסיכוי להולדת ילד בעל פיגור שכלי, בעל מומים, בעל מערכת עצבים פגומה או הפרעות התנהגותיות שונות ועוד.
הקפידי על תזונה בריאה כדי להוליד ילד בריא.
הימנעי מעישון. העישון עלול להגדיל את הסיכוי להולדת ילד חולה אסטמה או בעל בעיות בריאותיות אחרות כמו פגמים בריאות, בעיות בהתפתחות ואף סיכוי גבוה יותר לחלות במחלת הסרטן.
הקפידי לשתות כמויות גדולות של מים כדי לבנות את רקמות העובר.
למען בריאותו וחוסנו של העובר יש ליטול תוספי סידן וחלבון.
אכלי ירקות ומוצרי חלב.
המשיכי לצרוך חומצה פולית המקטינה את הסיכוי להוליד ילד בעל פגמים ומומים.
כאמור, במהלך תהליך ההשרשה נודד העובר אל הרחם ומתחיל להתפתח בתוכו. העובר ניזון כרגע דרך כלי הדם של הרחם וגודלו אינו עולה על 0.2 מילימטר.
במהלך סוף שבוע הריון 3 ניתן לבצע בדיקת הריון ותתקבל, סביר להניח, תשובה חיובית. זאת משום שרמת הורמון ה־HCG, הורמון המופרש בעת תהליך ההריון, עולה. יחד עם זאת, תשובות מדויקות יותר תוכלי לקבל בשבוע הריון 4.